Bangladesj kanselleer toer na Pakistan | Nuus24
Dhaka – Bangladesj het Maandag sy kriekettoer na Pakistan gekanselleer as gevolg van vrese oor spelers se veiligheid, het die hoof van die land se krieketraad gesê.“Bangladesj sal Pakistan vir eers nie besoek nie,” het Nazmul Hassan, hoof van Bangladesj se krieketraad (BCB), in Dhaka gesê.“Ons het die besluit geneem na ons die algehele veiligheidsituasie in Pakistan hersien het en ook die kommer van ons mense oor ons spelers se veiligheid, in ag geneem het.”Bangladesj het vroeër gesê hy is bereid om op 12 en 13 Januarie een T20-wedstryd en een eendagwestryd in Lahore te speel.Dit sou die eerste kriekettoer na Pakistan wees sedert 'n toerbus van Sri Lanka in 2009 aangeval is.Agt mense is doodgeskiet en sewe spelers van Sri Lanka is gewond tydens die aanval in Lahore in Maart 2009.Pakistan moes sedertdien al hul tuiswedstryde in ander stede, soos Londen en Doebai, speel. – Vir die jongste sportnuus volg Nuus24Sport op Twitter.
Lees meer oor: pakistan krieket | bangladesj krieket VOLGENDE OP NUUS24X